|  |
| --- |
| **Strategija-metoda i opis** |
| **POJAČANA NASTAVA** – postupak provedbe u razredu (**ERR sustav**):  **PRIPREMNA FAZA (Evokacija)**  Voditelj može odabrati između nekoliko strategija:  -zamoliti učenike da 5 min. pišu o nekoj temi (npr. popis ideja) kao pri­kaz njihova predznanja o temi o kojoj će biti govora  -postaviti pitanje na koje će učenici odgovarati u parovima i o njemu razgovarati  -reći nekoliko ključnih pojmova iz sljedećeg predavanja i zamoliti učenike da u vremenu od 2-3 min. osmisle/pretpostave kako će ti pojmovi biti povezani  -nastavnik može učenicima podijeliti nepotpune rečenice u vezi teme – koje će učenici ispuniti prema predznanju ili logičkoj pretpostavci  **SREDIŠNJA FAZA (Razumijevanje značenja)**  -nastavnik predaje 10-15 min. ( ali ne više od 20 min.) ili na drugi način usmjeri učenike da sami prouče nastavni sadržaj (npr. gledanjem filma, čitanjem, izvođenjem pokusa, gledanjem kazališne predstave, posjetom izložbe, itd.)  **INVENTURA 1. (Refleksija)**  -nastavnik zamoli učenike da usporede vlastite ideje s oni­ma izrečenima tijekom predavanja ili filma, pokusa itd.  -razmisle/ u paru razmijene - odgovor na postavljeno pitan­je nastavnika ili isprave nepotpune rečenice |
| **OLUJA IDEJA-** sastoji se od etape proizvodnje ideja (bez analize i prosuđivanja)i etape prosuđivanja ideja.  Prvo se proizvode ideje, a zatim analiziraju i biraju one koje su primjenjive u praksi. |
| **INSERT METODA**  Nakon što metodom OLUJA IDEJA učenici ispitaju svoje predznanje o temi koja se obrađuje u nekom tekstu, zamoli se učenike da označe ulomke koji potvrđuju ono što su već znali (√) ili koji pobijaju ono što su mislili da znaju (-), te ulomke o kojima imaju pitanja (?). |
| **ŠEST ŠEŠIRA**"Šest šešira za razmišljanje" je tehnika koja Vam pomaže da sagledate važne odluke s različitih stajališta. **Bijeli šešir - informacije. Crveni šešir** - **osje**ć**aji i intuicija**. **Crni šešir – kritika i oprez. Žuti šešir - ističe ono što je pozitivno**. **Zeleni šešir je kreativni šešir**. **Plavi šešir razmatra proces.** |
| **KAD SE RAZBROJENE GLAVE SLOŽE**  1. Učenici se podijele u tročlane ili četveročlane skupine  2. Unutar skupine se „razbroje“ od 1 do 3 ili od 1 do 4  3. Nastavnik postavi pitanje ili problem  4. Učenici pojedinačno razmisle o problemu  5. Potom u grupi diskutiraju o problemu  6. Nastavnik prozove neki broj, a svi učenici s tim brojem izvijeste cijeli razred o diskusiji u svojoj grupi |
| **RAZMISLI I U PARU ZAMIJENI**  Jednostavna metoda suradničkog učenja koja se može primijeniti na većinu sadržaja. Zada se tema i učenici imaju zadatak pojedinačno razmisliti o toj temi, zatim nađu suradnika i u paru razmijene svoje mišljenje ( 3-4 minute ) |
| **SAŽMI I U PARU RAZMIJENI**  Varijacija gornje metode – nakon čitanja, prezentacije ili rasprave o temi.  O obrađenoj temi svatko za sebe napravi sažetak u 2-3 rečenice. Zatim u parovima rasprave sličnosti i razlike svojih sažetaka ili pišu zajednički sažetak ( 5-6 minuta ) |
| **KOLO NAOKOLO**  Suradnička aktivnost u kojoj se jedan papir šalje od člana do člana male grupe (3-4 člana). Jedan član napiše neku ideju, šalje papir slijedećem članu i tako u krug. Može biti nekoliko krugova. Svaki član može pisati drugom bojom. Postoji i usmena inačica ove tehnike (za ponavljanje sadržaja, ali i kao motivacija). |
| **ČINKVINA**  – sposobnost sažimanja informacija i osjećaja u nekoliko riječi  Uputa za pisanje pjesme od 5 stihova:  1. red: opis teme u jednoj riječi – IMENICA … Požega  2. red: opis teme u dvije riječi – DVA PRIDJEVA … lijepa, pitoma  3. red: opis teme u tri riječi – TRI GLAGOLA ILI GL. IMENICE… spava, raste, miruje  4. red: fraza od 4 riječi koje izražavaju osjećaje u vezi s temom … Volim svoj grad  5. red: istoznačnica (jedna riječ) koja ponovno sažima bit teme… mir |
| **KWL TABLICA (ZNAM-ŽELIM ZNATI-NAUČIO SAM)**  Pri obradi novog gradiva učenici zapisuju:  - Što misle da znaju o temi  - Što žele znati o temi  - Što su novo naučili |
| **MREŽA DISKUSIJE** - suradnička tehnika za upravljanje diskusijom o ne­kom binarnom pitanju (točno/pogrešno) uz pomoć vizualnog pomagala.   |  | | --- | | **DA** *PITANJE* **NE**  \_\_\_\_\_\_\_\_\_\_\_\_\_\_\_\_ | |
| **KOCKARENJE**  Strategija poučavanja koja omogućuje obradu neke teme iz različitih perspektiva. Učenici se služe kockom na kojoj su napisane natuknice za mišljenje i pisanje: OPIŠI, USPOREDI, POVEŽI, RAŠČLANI, PRIMIJENI, ZA/PROTIV.  Učenici kratko (2-4 minute) slobodno pišu o zadanoj temi kroz svih 6 ploha kocke.  OPIŠI: zagledajte se u predmet (možda samo u mislima) i opiši – boje, oblik, veličinu  USPOREDI: Čemu sliči? Od čega se razlikuje ?  POVEŽI: Na što vas podsjeća? Što vam pada na um?  RAŠČLANI: Kako se proizvodi (možeš i izmisliti)?  PRIMIJENI: Kako se može upotrijebiti?  ZA/PROTIV: Zauzmite stav, služite se dokazima po volji (logičkim, ali i budalastim)  Nakon pisanja učenici razmjenjuju svoje odgovore (u paru ili grupi). |
| **GROZDOVI**  potiču učenike na slobodno razmišljanje o nekoj temi. To je nelinearna metoda asocijacija koju bi valjalo planirati u malim skupinama. Može poslužiti za podrobnije promišljanje obrade neke teme, ali i kao način ponavljanja obrađene teme.  Koraci u stvaranju grozdova:   1. Ključnu riječ ili frazu napisati na sredinu papira 2. Zatim se zapisuju riječi koje padnu na pamet u vezi s tom temom 3. Dok se prisjećaju pojmova i zapisuju ih, neka učenici počnu povezivati pojmove za koje se smatra da se mogu usporediti 4. Treba zapisati što više pojmova ili dok ne istekne vrijeme ili ne prestanu ideje   Pravila:   * Zapisivati sve što padne na um, ne razmišljati o točnosti, samo sve zapisivati * Ne ograničavati se pravopisom * Ne prestajati pisati sve dok ne prođe vrijeme ili nestane ideja * Treba načiniti što više veza * Tema treba biti zanimljiva |
| **IGRANJE ULOGA** je tehnika u kojoj “preuzimate” tuđi identitet (neke izmišljene ili poznate osobe). |
| **SLAGALICA** – je suradnička metoda u kojoj svaki učenik mora aktivno sudjelovati i preuzeti odgovornost za svoj dio rada. Koristit će se kada se obrađuje neki duži sadržaj koji ima puno informacija, a može se podijeliti u manje dijelove s podnaslovima.  Ako se tekst koji će učenici proučavati podijelio na četiri dijela i učenici će se podijeliti u male skupine po četiri člana. Svaki član dobije jedan dio tek­sta, a svi dijelovi čine cjelinu teksta/sadržaja. Ovako raspoređeni učenici – zovu se matična skupina. No učenici se trebaju formirati u nove skupine i to prema sadržaju (tj. podnaslovu) teksta koji su dobili, a s obzirom da sada svi učenici iste skupine imati isti sadržaj, oni postaju eksperti za taj dio sa­držaja pa će se i njihove skupine zvati „ekspertne skupine“.  Učenici u „ekspertnim skupinama“ trebaju pročitati tekst, dobro ga proučiti i dogovoriti se što je najvažnije u tekstu o čemu bi trebali poučiti svoje vršnjake kada se vrate u „matične skupine“. Pri tom svaki učenik može ko­ristiti neku od tehnika bilježenja činjenica koje će reći svojim vršnjacima, a to može biti Vennov dijagram, T-tablica, Grozd i td.  Nakon određenog vremena, svaki se učenik iz „ekspertne skupine“ vraća u svoju „matičnu skupinu“ i svoje vršnjake poučava onom dijelu teksta (nastavnog sadržaja) za koji je postao „ekspert“ – tako se svi učenici u maloj skupini upoznaju sa cjelokupnim sadržajem.  Kritičko mišljenje i razmjena znanja i stavova razvija se tijekom rasprave, a da bi se pristupilo raspravi potrebno je imati informacije koje se mogu dobiti i čitanjem. Kako se u RWCT-projektu tekst nikada ne čita a da se ne koristi neka tehnika koja će pospješiti razumijevanje i koncentraciju, u fazi Razumijevanje značenja može se koristiti Čitanje uz anketu = učenici čitaju tekst uz koji im nastavnik unaprijed pripremi pitanja koja su vezana uz tekst koji učenik treba pročitati. |
| **OLOVKA U SREDINU** – je tehnika kojom se može postići disciplina u raspravi o kojoj temi/pitanju. Često puta, kada želimo da učenici raspravl­jaju o nekoj temi, svi počinju pričati u isti glas ili se međusobno prekidaju u pola rečenice pa se ni ne čuju što govore. Ako učenici odrede da će im jedan flomaster, ili neki drugi predmet, biti „mikrofon“ i dogovore se da može govoriti samo onaj učenik koji ima „mikrofon“ u ruci, učenici će strpljivije čekati na svoj red i slušati vršnjaka što govori. Nastavnik može ak­tivno sudjelovati, ali i provjeravati o čemu učenici razgovaraju, kada dođe do skupine, uzme „mikrofon“ i postavi učeniku pitanje. |
| **UGLOVI** – su odlična aktivnost suradničkog učenja kada se želi da učenici rasprave o nekoj kontroverznoj temi ili pitanju koje može imati više različi­tih odgovora/mišljenja. Nakon čitanja, gledanja filma ili predavanja, kojim su učenici dobili dovoljno informacija, postave im tri ili četiri teze, a učeni­ci trebaju zauzeti svoj stav i stati uz tu tezu. Svi učenici koji su stali uz određenu tezu mogu raspraviti i naći tri argumenta s kojima će braniti svoj stav.  Nakon što sve skupine iznesu svoje argumente, svaki učenik, na temelju novih argumenata, može promijeniti stav i priključiti se novoj skupini te obrazložiti zašto je to učinio. |
| **VRIJEDNOSNA OS** – je način koji će pospješiti učeničko izražavanje mišl­jenja i samostalnog istraživanja. Nastavnik postavi pitanje na koje posto­je različiti odgovori, a učenici se trebaju poredati duž osi. Svaki učenik prvo mora razmislili o pitanju i pronaći odgovore te kroz razgovor s ostalim učenicima uočili gdje je njegovo mišljenje (položaj) u odnosu na druge učenike duž osi. Ovdje je važno da učenici međusobno rasprave gdje je tko sa svojim mišljenjem te da imaju argumente da obrane svoje stavove. |
| **VOĐENO ČITANJE** – je čitanje teksta koje je podijeljeno na mjestima gdje se radi pauza i postavljaju se pitanja što se do tada dogodilo (refleksija na pročitano), zatim se postavljaju pitanja o samoj temi tekst, a prije nego učenici nastave dalje čitati, postavi im se pitanje kojim se od učenika traži da predvidi što će se dalje u tekstu (priči) dogoditi (evokacija). |
| **PISANJE ZA SEBE** – učenicima treba pružiti priliku da slobodno pišu ne brinući o gramatici, pravopisu i o tome što će reći nastavnik. Kada pišu slo­bodno, pišu o temama koje njih interesiraju, osjećaju i slijede svoje misli, nesputani su u razmišljanju. |
| **DEBATA** - je vještina argumentiranog raspravljanja. Odvija se prema ut­vrđenim pravilima i u strogo određenom vremenskom okviru.  Debatirati se može o svim filozofskim, društvenim i političkim pitanjima. U raspravi debatanti koriste određene civilizacijske vrijednosti kao osnovu za izgradnju svojih argumenata, kojima pak brane zadanu tezu. Odluku o pobjedi donose suci.  **Debatanti zastupaju onu stranu debate kojoj pripadaju**, bez obzira kakvo je njihovo osobno mišljenje. To je zato što je vjerovanje da sve ima svojih pozitivnih i negativnih strana, i da se do najboljeg rješenja dolazi ozbiljnom analizom problema s više gledišta.  U debati se sučeljavaju dvije strane: **AFIRMACIJSKA EKIPA** (govornici A1, A2, A3) – zastupaju tezu debate, a **NEGACIJSKA EKIPA** (govornici N1, N2, N3) – pobijaju tezu debate. **SUCI** (porota), uvijek neparni broj, u razredu su to dvoje učenika, a treći sudac su učenici koji direktno ne sudjeluju u debati. **VODITELJ DEBATE** – je osoba koja vodi postupak debate i mjeri­telj vremena debatantima. |
| **DVOSTRUKI DNEVNIK** - je način i metoda za dublje proučavanje teme uz metodu rasprave.  Način na koji učenici koji čitaju neki tekst povezuju taj materijal s vlastitom znatiželjom i iskustvima. Provodi se tako da učenici povuku okomitu crtu po sredini praznog lista papira, te s lijeve strane pišu neki odlomak ili sliku iz teksta koja im se usjekla u pamćenje (podsjetilo na nešto iz vlastitog iskustva, zbunilo, ne slažu se s time i sl.), a s desne strane pišu komentar o izabranoj rečenici/odlomku. I nastavnik u isto vrijeme čita i zapisuje ko­mentare. Kada svi učenici prođu cijeli tekst, zamoli učenike dobrovoljce da pročitaju i razmijene komentare. Svakako treba pitati je li još netko odab­rao isti odlomak, sliku, misao, da pročita svoj komentar, a tijekom cijelog postupka, nastavnik vodi raspravu te ističe sličnosti i razlike u reakcijama učenika. Poželjno da i nastavnik pročita jedan do dva vlastita komentara. Na kraju obrade teksta, nastavnik treba postaviti nekoliko „generičkih“ pi­tanja:  **- o značenju:** Što ćete zapamtiti iz ovog teksta?; O čemu ste razmišljali dok ste čitali?; Koja je najvažnija poruka ovog teksta (priče)?; Na koja pitanja pisac nije odgovorio?  **- o tekstu:** Kad biste vi pisali ovaj tekst, što biste promijenili?; Je li materijal originalan? Zašto?  **- o načinu pisanja:** Kako je autor zadržao vašu pozornost?; Kako je autor istaknuo važne informacije? |
| **INTERVJU U TRI KORAKA**   1. je suradnička metoda koja se koristi kada su u maloj skupni tri ili četiri učenika. Nastavnik postavi pitanje ili problem, svaki učenik promisli o njemu, a svoje misli može i zapisati. Učenici se podijele u parove i in­tervjuiraju se međusobno kako bi razmijenili svoje odgovore. Parovi se spoje u četvorke te svaki učenik razmijeni misli svog para s drugim parom. 2. Ako su u skupini tri učenika, dok par razmjenjuje svoje odgovore, treći zapisuje njihove odgovore. Onda se učenici zamijene za uloge, pa onaj tko je do sada zapisivao intervjuira drugog učenika, a treći zapisu­je. I tako dok svi ne prođu uloge – intervjuiranja i zapisivanja. 3. Tijekom nastavnog procesa, ova se metoda može primijeniti za: pred­viđanje, razmjenu osobna iskustva i mišljenja, sažimanje nastavnog sa­držaja/ili produbiti te za ponavljanje. |
| **ROTIRAJUĆI PREGLED**  omogućava učenicima da razmijene mišljenje o nekom pitanju. Po razredu se stave papiri s pitanjem, a svaki papir ima drugačije pitanje. Učenici su u malim skupinama i stanu uz jedan od pripremljenih pitanja, pa u zadanom vremenu pročitaju pitanje, o njemu razgovaraju i zapišu svoj/e odgovor/e. Na nastavnikom znak, skupine idu do novog pitanja, pročitaju pitanje i odgovore prethodne skupine, razgovaraju o pitanju te zapišu svoje originalne odgovore. Tako se postupak ponavlja sve dok svaka skupina ne dođe do svog početnog pitanja.  • Nakon toga svaka skupina pročita sve odgovore na postavljeno pitan­je, sumira odgovore i prezentira cijelom razredu. |
| **RECIPROČNO POUČAVANJE** – poučavati drugoga smatra se najboljim načinom učenja. Svrha: svim učenicima omogućiti da se nađu u ulozi nas­tavnika tako da vode druge kroz nastavni sadržaj (tekst). Naročito pogod­no za informacijski tekst (diskusija svakog ulomka u trajanju od 5-7min.). - provodi se u grupama od 4 -7 učenika  - svi učenici imaju primjerak istog teksta i izmjenjuju se kao nastavnici  - nakon što učenici pročitaju odlomak (najčešće u sebi), učenik u ulozi nas­tavnika:   1. sažima što se upravo pročitalo 2. smisli 2-3 pitanja o odlomku i dobiva učeničke odgovore na njih 3. razjašnjava probleme u vezi s kojima drugi učenici nisu sigurni 4. predviđa što će biti rečeno u idućem odlomku 5. zadaje svima da pročitaju sljedeći odlomak. |
| **SAČUVAJ POSLJEDNJU RIJEČ ZA MENE - za etapu Refleksije**  - korisna metoda da se šutljivije i stidljivije učenike da se uključe u raspravu  KORACI:   1. -dok čitaju dio teksta, učenici trebaju naći jedan ili više citata koje sma­traju osobito zanimljivima ili 2. vrijednima komentara 3. -učenik zapiše citat na karticu ili komadić papira uz broj stranice 4. -na drugoj strani kartice učenik zapiše svoj komentar o tom citatu 5. -učenici na sljedeći sat donesu svoje papiriće s citatima, a nastavnik prozove nekoga da svoj 6. pročita naglas (kaže broj stranice za lakše praćenje) 7. -nakon što jedan od učenika pročita svoj komentar, nastavnik traži ko­mentare i reakcije ostalih 8. učenika, a i sam može dati svoje komentare.   Kao završetak rasprave o citatu, učenik koji ga je odabrao treba svoj ko­mentar još jedanput pročitati naglas i nakon toga više nema komentara niti rasprave. Novi citat čita sljedeći učenik. |
| **VIZUALNA POMAGALA**  - strategije ili tehnike da se načine vidljivima procesi mišljenja kojima su se učenici služili u procesu usvajanja nastavnog sadržaja. To mogu biti:  **GROZDOVI** – nelinearna metoda asocijacija  **KONCEPTUALNA TABLICA** - za vizualnu organizaciju informacija; za us­poredbu 3 ili više postavki ili problema prema nekim stavkama  **T-TABLICA** - za bilježenje binarnih odgovora ili usporedbi tijekom rasprave.  **VENNOV DIJAGRAM** - 2 ili više kruga koji se djelomice preklapaju. Može poslužiti za suprotstavljanje ideja ili da se pokaže kako se one preklapaju. |
| **SLOBODNO PISANJE – za fazu Evokacije** – petominutni i desetominutni sastav na zadanu temu ili postavljeno pitanje.   1. učenici 5 min. bez prekida pišu sve što im padne na um o nekoj ili dogovorenoj temi 2. po isteku tih 5min. nastavnik objavi kraj i da učenicima još minutu da dovrše jer dobre ideje često nadođu pod pritiskom 3. učenici svoje sastave mogu pročitati jedan drugome u paru ili u maloj skupini ili cijelom razredu (dobrovoljci). |
| **ISPREMIJEŠANE REČENICE** koje se koriste u fazi Evokacije:   1. nastavnik zapiše na nekoliko papira 5-6 pojedinačnih događaja iz ne­kog slijeda događaja ili 2. iz uzročno-posljedičnog lanca 3. papiri se ispremiješaju i pričvrste na ploču ili ih učenici pridrže 4. zatim učenici slože događaje ispravnim redoslijedom 5. zatim slijedi proučavanje teksta i provjera složenog redoslijeda. |
| **TABLICA PREDVIĐANJA ( DRTA = Directed Reading –Thinking Activity)**   1. objasniti učenicima da će čitati priču s pauzama na određenim mjes­tima kako bi predvidjeli što će se dalje događati ili da bi svoja pred­viđanja potvrdili 2. pripremiti i podijeliti Tablicu predviđanja  |  |  |  | | --- | --- | --- | | **Što misliš da će se dogoditi?** | **Kakvim dokazima raspolažeš?** | **Što se zaista dogodilo?** | |
| **METODE KOJE MOŽETE SAMI ISTRAŽITI:** |
| IGRA ASOCIJACIJA (e-prilog) |
| MINI LEKCIJA |
| TABLICA KATEGORIJA |
| GALERIJA |
| PREDVIDANJE NA TEMELJU POJMOVA |
| VOĐENA DISKUSIJA |
| GRAF (ŽIVOTA) |
| VOĐENE SLIKE |
| IZVJEŠTAVANJE |
| OBJAVLJIVANJE |
| PISANJE U FORMAMA |
| KNJIŽEVNI KRUŽOK |
| … |

**STRATEGIJE SURADNIČKOG UČENJA** (Branko Bognar) **(Moguće kombinacije metoda)**

|  |  |  |
| --- | --- | --- |
| **EVOKACIJA** | **RAZUMIJEVANJE ZNA**Č**ENJA** | **REFLEKSIJA** |
| OLUJA IDEJA | INSERT | ČINKVINA |
| MISLI I RAZMIJENI MISLI | T-TABLICA | INSERT TABLICA |
| ČINKVINA | MINI LEKCIJA | TABLICA KATEGORIJA |
| T-TABLICA | VOĐENA DISKUSIJA | MISLI I RAZMIJENI MISLI |
| GALERIJA | DVOSTRUKI DNEVNIK | T-TABLICA |
| GROZDOVI | POJAČANA NASTAVA | GALERIJA |
| SLOBODNO PISANJE | RECIPROČNO POUČAVANJE | GROZDOVI |
| KOCKARENJE | TABLICA PREDVIĐANJA | SLOBODNO PISANJE |
| PREDVIDANJE NA  TEMELJU POJMOVA | SURADNICKA DISKUSIJA | KOCKARENJE |
| VOĐENA DISKUSIJA | SLAGALICA | VOĐENA DISKUSIJA |
| KWL-TABLICA | ČITANJE I SAŽIMANJE U PARU | SURADNIČKA DISKUSIJA |
| DEBATA | DVOSTRUKI DNEVNIK | DEBATA |
| VRIJEDONOSNA OS | VRIJEDONOSNA OS | MREŽA DISKUSIJE |
| KOLO NAOKOLO | PISANJE U FORMAMA | VRIJEDONOSNA OS |
| GRAF (ŽIVOTA) | KNJIŽEVNI KRUŽOK | KOLO NAOKOLO |
| VOĐENE SLIKE | VOĐENO ČITANJE | OBJAVLJIVANJE |
| MINI LEKCIJA | SLAGALICA II | IZVJEŠTAVANJE |
| … | … | … |